জন্মদিন উদযাপন করেও ট্রোলিংয়ের শিকার মালাইকা

ওয়েব ডেস্ক: ২৩ অক্টোবর জন্মদিন বলিউডের অন্যতম লাস্যময়ী নায়িকা, মালাইকা অরোরার (Malaika Arora)। সোশ্যাল মিডিয়ায়, জন্মদিনের পরের দিন, অর্থাৎ আজ উদযাপনের যাবতীয় ছবি শেয়ার করে নিয়েছেন মালাইকা। বন্ধুদের নিয়ে ঘরোয়া পার্টিতে মেতেছিলেন মালাইকা। জন্মদিন উদযাপন করেও ট্রোলিংয়ের শিকার!

অলটাইম সুপারহিট মালাইকা। যাই করেন, রাতারাতি ভাইরাল হয়ে যায়। এবার জন্মদিন সেলিব্রেট করে ট্রোলিংয়ের শিকার বলিপাড়ার মুন্নি। মালাইকা অরোরার জন্মের সাল ১৯৭৩। হিসেব করলে দাঁড়ায়, মালাইকা এবছর পা দিলেন ৫২ তে। কিন্তু মালাইকার বার্থডে পার্টির ছবি বলছে অন্য কথা। বলিউডের মুন্নিকে যে কেক কাটতে দেখা গেল, সেখানে লেখা ৫০! এই ছবি এখন নেট দুনিয়ায় ভাইরাল। আর মালাইকাকে নিয়ে নিন্দার ঝড়। নেটিজেনদের একাংশ মনে করছেন, মালাইকা বয়স লুকোচ্ছেন। ৫২ তে পা দিয়েও নিজেকে ৫০ বলে চালাচ্ছেন মালাইকা। সোশ্যাল মিডিয়া ট্রোলিং নিয়ে এক সাক্ষাৎকারে মালাইকা বলেছিলেন, ‘আমি সমস্ত অযাচিত মন্তব্য, অযাচিত বক্তব্যকে নিজের কাছে আসার সমস্ত পথ বন্ধ করে দিই।